               EUROOPAN KOMISSIO
            Strasbourg 13.11.2018
            COM(2018) 744 final
            2018/0385(COD)
            Ehdotus
            EUROOPAN PARLAMENTIN JA NEUVOSTON PÄÄTÖS
            energiatehokkuudesta annetun Euroopan parlamentin ja neuvoston direktiivin 2012/27/EU [sellaisena kuin se on muutettuna direktiivillä 2018/XXX/EU] ja [energiaunionin hallinnosta annetun] Euroopan parlamentin ja neuvoston asetuksen (EU) 2018/XXX mukauttamisesta Yhdistyneen kuningaskunnan Euroopan unionista eroamisen vuoksi
            (ETA:n kannalta merkityksellinen teksti)

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Tämä ehdotus Euroopan parlamentin ja neuvoston päätökseksi, jolla mukautetaan energiatehokkuudesta annettua direktiiviä 2012/27/EU [sellaisena kuin se on muutettuna direktiivillä 2018/XXX/EU]
                  1
                ja [energiaunionin hallinnosta] annettua asetusta (EU) 2018/XXX, on välttämätön Yhdistyneen kuningaskunnan Euroopan unionista eroamisen vuoksi.

               Yhdistynyt kuningaskunta ilmoitti 29. maaliskuuta 2017 aikomuksestaan erota unionista Euroopan unionista tehdyn sopimuksen 50 artiklan nojalla. Tämä tarkoittaa sitä, että jollei ratifioidussa erosopimuksessa määrätä eri päivämäärästä, unionin primäärilainsäädännön ja sekundaarilainsäädännön soveltaminen Yhdistyneeseen kuningaskuntaan lakkaa 30. maaliskuuta 2019 klo 00.00 (Keski-Euroopan aikaa), jäljempänä ’eropäivämäärä’. Yhdistyneen kuningaskunnan kanssa käydään parhaillaan neuvotteluja erosopimuksesta.

               Lisäksi Euroopan unionista tehdyn sopimuksen 50 artiklan 3 kohdan nojalla Eurooppa-neuvosto voi yhteisymmärryksessä Yhdistyneen kuningaskunnan kanssa päättää yksimielisesti, että perussopimusten soveltaminen lakkaa jonain myöhempänä päivänä.

               Tämä ehdotus koskee energiatehokkuudesta 25 päivänä lokakuuta 2012 annettua Euroopan parlamentin ja neuvoston direktiiviä 2012/27/EU [sellaisena kuin se on muutettuna direktiivillä 2018/XXX/EU] ja [energiaunionin hallinnosta] annettua asetusta (EU) 2018/XXX
                  2
               . Kummassakin säädöksessä annetut vuotta 2030 koskevat energiankulutusluvut kattavat 28 jäsenvaltiota (EU28).

               Direktiivissä 2012/27/EU, sellaisena kuin se on muutettuna direktiivillä 2018/XXX/EU, asetetaan unionin energiatehokkuustavoitteeksi vähintään 32,5 prosenttia vuoteen 2030 mennessä ja velvoitetaan jäsenvaltiot asettamaan ohjeelliset kansalliset energiatehokkuuspanokset. Jäsenvaltioiden olisi tällöin otettava huomioon unionin energiankulutus vuonna 2030
                  3
               . [Energiaunionin hallinnosta annettu] asetus (EU) 2018/XXX velvoittaa jäsenvaltiot ottamaan huomioon unionin energiankulutuksen vuonna 2030, kun ne asettavat omia energiatehokkuuspanoksiaan unionin vuodelle 2030 asetetun tavoitteen saavuttamiseksi. Energiankulutus unionin tasolla otetaan huomioon myös Euroopan komission arvioinnissa, joka koskee edistymistä unionin tavoitteiden saavuttamisessa yhteisesti.

               Vuodelle 2030 asetettu unionin yleinen vähintään 32,5 prosentin energiatehokkuustavoite muutetaan tarkistetussa energiatehokkuusdirektiivissä absoluuttisiksi arvoiksi primäärienergian kulutuksessa ja energian loppukulutuksessa. Edellinen saa olla enintään 1 273 Mtoe ja jälkimmäinen enintään 956 Mtoe 28 jäsenvaltion unionissa. Nämä arvot lasketaan pienentämällä 2007 PRIMES -viiteskenaarion EU:ta koskevia vuoteen 2030 ulottuvia ennusteita 32,5 prosentilla. Kun Yhdistynyt kuningaskunta jätetään pois laskuista, vastaavien EU27:ää koskevien ennusteiden pohjalta saadaan absoluuttisiksi energiankulutustasoiksi enintään 1 128 Mtoe primäärienergiaa ja enintään 846 Mtoe loppuenergiaa vuonna 2030.

               Yhdistyneen kuningaskunnan eroamisen vuoksi unionin vuoden 2030 energiankulutustasot on tarpeen mukauttaa vastaamaan EU27:n tilannetta. Tätä voidaan pitää teknisenä mukautuksena, koska muutos perustuu aiemmin käytettyihin energiamalleihin sisältyneisiin määriin.

               •Yhdenmukaisuus muiden alaa koskevien politiikkojen säännösten kanssa

                  Ei sovelleta

               •Yhdenmukaisuus unionin muiden politiikkojen kanssa

                  Ei sovelleta

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Ehdotuksen oikeusperusta on Euroopan unionin toiminnasta tehty sopimus ja erityisesti sen 192 artiklan 1 kohta ja 194 artiklan 2 kohta. Nämä muodostavat oikeusperustan myös energiatehokkuudesta annetulle direktiiville 2012/27/EU [sellaisena kuin se on muutettuna direktiivillä 2018/XXX/EU] ja [energiaunionin hallinnosta annetulle] asetukselle (EU) 2018/XXX, joita tällä ehdotuksella muutetaan. Koska perussopimukseen sisältyy erityinen energiaan liittyvä oikeusperusta, sitä on aiheellista käyttää.

               •Toissijaisuusperiaate (jaetun toimivallan osalta)

               Toissijaisuus- ja suhteellisuusperiaatteet toteutuvat ehdotuksessa täysimääräisesti. Unionin toimia tarvitaan toissijaisuusperiaatteen mukaisesti (SEU-sopimuksen 5 artiklan 3 kohta), koska ehdotuksessa on kyse teknisistä mukautuksista unionin säädöksiin.

               •Suhteellisuusperiaate

                  Ehdotus on suhteellisuusperiaatteen mukainen (SEU-sopimuksen 5 artiklan 4 kohta), koska siinä ei ylitetä sitä, mikä on tarpeen tavoitteen saavuttamiseksi. Voimassa olevaan lainsäädäntöön ehdotetut muutokset mukauttavat sen vuoden 2030 aikajänteelle ja takaavat johdonmukaisuuden. Muutosten soveltamisala rajoittuu näkökohtiin, jotka edellyttävät unionin toimintaa.

               •Toimintatavan valinta

                  Koska tällä ehdotuksella muutetaan voimassa olevaa direktiiviä ja asetusta, asianmukainen säädöstyyppi on Euroopan parlamentin ja neuvoston päätös.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               Koska tämä ehdotus on luonteeltaan pelkästään tekninen eikä siihen liity mitään poliittisia valintoja, intressitahojen kuuleminen ja vaikutustenarvioinnit ovat tarpeettomia.

               •Jälkiarvioinnit/toimivuustarkastukset

                  Ei sovelleta

               •Sidosryhmien kuuleminen

                  Ei sovelleta

               •Asiantuntijatiedon keruu ja käyttö

                  Ei sovelleta

               •Vaikutustenarviointi

                  Ei sovelleta

               •Sääntelyn toimivuus ja yksinkertaistaminen

                  Ei sovelleta

               •Perusoikeudet

               Ei sovelleta

               4.TALOUSARVIOVAIKUTUKSET

               Ehdotuksella ei ole talousarviovaikutuksia.

               5.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

                  Ei sovelleta

               •Selittävät asiakirjat (direktiivien osalta)

                  Koska tämä ehdotus on luonteeltaan pelkästään tekninen, kansallisen lainsäädännön osaksi saattamista koskevat selittävät asiakirjat eivät ole tarpeen.

               •Ehdotukseen sisältyvien säännösten yksityiskohtaiset selitykset

               Ei sovelleta

               2018/0385 (COD)

               Ehdotus

               EUROOPAN PARLAMENTIN JA NEUVOSTON PÄÄTÖS

               energiatehokkuudesta annetun Euroopan parlamentin ja neuvoston direktiivin 2012/27/EU [sellaisena kuin se on muutettuna direktiivillä 2018/XXX/EU] ja [energiaunionin hallinnosta annetun] Euroopan parlamentin ja neuvoston asetuksen (EU) 2018/XXX mukauttamisesta Yhdistyneen kuningaskunnan Euroopan unionista eroamisen vuoksi

               (ETA:n kannalta merkityksellinen teksti)

               EUROOPAN PARLAMENTTI JA EUROOPAN UNIONIN NEUVOSTO, jotka

               ottavat huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan ja 194 artiklan 2 kohdan,

               ottavat huomioon Euroopan komission ehdotuksen,

               sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,

               ottavat huomioon Euroopan talous- ja sosiaalikomitean lausunnon
                  4
               ,

               ottavat huomioon alueiden komitean lausunnon
                  5
               ,

               noudattavat tavallista lainsäätämisjärjestystä,

               sekä katsovat seuraavaa:

               (1)Yhdistynyt kuningaskunta ilmoitti 29 päivänä maaliskuuta 2017 Eurooppa-neuvostolle aikomuksestaan erota unionista Euroopan unionista tehdyn sopimuksen 50 artiklan nojalla. Tämä tarkoittaa sitä, että jollei erosopimuksessa määrätä eri päivämäärästä tai jollei Eurooppa-neuvosto yhteisymmärryksessä Yhdistyneen kuningaskunnan kanssa sovi eri päivämäärästä, unionin oikeuden soveltaminen Yhdistyneeseen kuningaskuntaan lakkaa 30 päivästä maaliskuuta 2019. Tämän seurauksena Yhdistyneestä kuningaskunnasta tulee kolmas maa.

               (2)Energiatehokkuudesta 25 päivänä lokakuuta 2012 annettu Euroopan parlamentin ja neuvoston direktiivi 2012/27/EU
                  6
               , sellaisena kuin se on muutettuna direktiivillä 2018/XXX/EU
                  7
               , velvoittaa jäsenvaltiot asettamaan ohjeelliset kansalliset energiatehokkuuspanokset unionin vähintään 32,5 prosentin energiatehokkuustavoitteen saavuttamiseksi vuoteen 2030 mennessä. Jäsenvaltioiden olisi tällöin otettava huomioon unionin energiankulutus vuonna 2030
                  8
               .

               (3)[Energiaunionin hallinnosta annettu] asetus (EU) 2018/XXX
                  9
                velvoittaa jäsenvaltiot ottamaan huomioon unionin energiankulutuksen vuonna 2030, kun ne asettavat omia energiatehokkuuspanoksiaan unionin tavoitteiden saavuttamiseksi
                  10
               . Energiankulutus unionin tasolla otetaan huomioon myös Euroopan komission arvioinnissa, joka koskee edistymistä unionin tavoitteiden saavuttamisessa yhteisesti
                  11
               .

               (4)Koska Yhdistynyt kuningaskunta eroaa unionista, on tarpeen mukauttaa teknisesti vuodeksi 2030 esitettyjä Euroopan unionin energiankulutusennusteita, jotta ne vastaisivat 27 jäsenvaltion unionia, jäljempänä ’EU 27’. Unionin vähintään 32,5 prosentin yleistavoitteen osalta tehtyjen ennusteiden mukaan vuonna 2030 primäärienergian kulutuksen tulisi olla 1 273 miljoonaa öljyekvivalenttitonnia (Mtoe) ja energian loppukulutuksen 956 Mtoe 28 jäsenvaltion unionissa. Kun Yhdistynyt kuningaskunta jätetään pois laskuista, vastaavien EU27:ää koskevien ennusteiden pohjalta primäärienergian kulutuksen tulisi olla 1 128 Mtoe ja energian loppukulutuksen 846 Mtoe vuonna 2030. Tämä edellyttää vuoden 2030 energiankulutustasoja koskevien lukujen mukauttamista.

               (5)Samat energiankulutusta koskevat ennusteet vuodelle 2030 ovat merkityksellisiä myös [energiaunionin hallinnosta annetun] asetuksen (EU) 2018/XXX 6 ja 29 artiklan kannalta.

               (6)Direktiiviä 2012/27/EU [sellaisena kuin se on muutettuna direktiivillä 2018/XXX/EU] ja [energiaunionin hallinnosta annettua] asetusta (EU) 2018/XXX olisi sen vuoksi muutettava,

               OVAT HYVÄKSYNEET TÄMÄN PÄÄTÖKSEN:

               1 artikla

               Korvataan direktiivin 2012/27/EU, [sellaisena kuin se on muutettuna direktiivillä 2018/XXX/EU], 3 artiklan 5 kohta seuraavasti:

               ”5. Kunkin jäsenvaltion on asetettava ohjeelliset kansalliset energiatehokkuuspanokset tämän direktiivin 1 artiklan 1 kohdassa tarkoitettujen unionin vuoden 2030 tavoitteiden saavuttamiseksi [energiaunionin hallinnosta annetun] asetuksen (EU) 2018/XXX [4] ja [6] artiklan mukaisesti. Näitä panoksia asettaessaan jäsenvaltioiden on otettava huomioon, että unionin energiankulutus vuonna 2030 saa olla enintään 1 128 Mtoe primäärienergiaa ja/tai enintään 846 Mtoe loppuenergiaa. Jäsenvaltioiden on ilmoitettava näistä panoksista komissiolle osana [energiaunionin hallinnosta annetun] asetuksen (EU) 2018/XXX [3] ja [7]–[12] artiklassa tarkoitettuja yhdennettyjä kansallisia energia- ja ilmastosuunnitelmiaan ja kyseisissä artikloissa säädetyn menettelyn mukaisesti.”

               2 artikla

               Muutetaan [energiaunionin hallinnosta annettu] asetus (EU) 2018/XXX seuraavasti:

               a)Korvataan 6 artiklan 1 kohdan ensimmäisessä alakohdassa

               i)luku ”1 273 Mtoe” luvulla ”1 128 Mtoe”;

               ii)luku ”956 Mtoe” luvulla ”846 Mtoe”.

               b)Korvataan 29 artiklan 3 kohdan ensimmäinen alakohta seuraavasti:

               ”Energiatehokkuuden alalla komissio arvioi osana 1 kohdassa tarkoitettua arviointia edistymisen siltä osin kuin on kyse tavoitteesta saavuttaa yhteisesti energiankulutuksen taso, joka on unionin tasolla enintään 1 128 Mtoe primäärienergiaa ja enintään 846 Mtoe loppuenergiaa vuonna 2030, direktiivin 2012/27/EU [sellaisena kuin se on muutettuna direktiivillä 2018/XXX/EU] 3 artiklan 5 kohdan mukaisesti.”

               3 artikla

               Tämän päätöksen 1 ja 2 artikla eivät rajoita direktiivin 2012/27/EU [sellaisena kuin se on muutettuna direktiivillä 2018/XXX/EU] 28 artiklassa ja [energiaunionin hallinnosta annetun] asetuksen (EU) 2018/XXX 59 artiklassa säädetyn määräajan soveltamista.

               4 artikla

               Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä, ja sitä sovelletaan sitä päivää seuraavasta päivästä, jona unionin oikeutta ei enää sovelleta Yhdistyneeseen kuningaskuntaan.

               Tehty Strasbourgissa

                  Euroopan parlamentin puolesta
                        Neuvoston puolesta

                  Puhemies
                        Puheenjohtaja

                     (1)

                        EUVL XXX.

                     (2)

                        Lainsäätäjät pääsivät 19 päivänä kesäkuuta 2018 alustavaan poliittiseen yhteisymmärrykseen energiatehokkuusdirektiivin ja energiaunionin hallintoa koskevan asetuksen tarkistamisesta. Euroopan parlamentin täysistunto yhteiskeskustelua varten ja äänestys ensimmäisessä käsittelyssä on määrä pitää kummankin säädöksen osalta marraskuussa. Energiatehokkuusdirektiivi ja energiaunionin hallintoa koskeva asetus tuodaan yleisten asioiden neuvostoon, ja kun ne on hyväksytty, kumpikin lainsäätäjä allekirjoittaa ne virallisesti.

                     (3)

                        Direktiivin 2012/27/EY, sellaisena kuin se on muutettuna direktiivillä 2018/XX/EU, 3 artiklan 1 kohdan a alakohta ja 3 artiklan 5 kohta.

                     (4)

                        EUVL C , , s. .

                     (5)

                        EUVL C , , s. .

                     (6)

                        Euroopan parlamentin ja neuvoston direktiivi 2012/27/EU, annettu 25 päivänä lokakuuta 2012, energiatehokkuudesta, direktiivien 2009/125/EY ja 2010/30/EU muuttamisesta sekä direktiivien 2004/8/EY ja 2006/32/EY kumoamisesta (EUVL L 315, 14.11.2012, s. 1–56).

                     (7)

                        EUVL

                     (8)

                        Direktiivin 2012/27/EU 3 artiklan 5 kohta, sellaisena kuin se on muutettuna direktiivillä 2018/XXX/EU.

                     (9)

                        EUVL

                     (10)

                        [Energiaunionin hallinnosta annetun] asetuksen (EU) 2018/XXX 6 artiklan 1 kohdan ensimmäinen alakohta.

                     (11)

                        [Energiaunionin hallinnosta annetun] asetuksen (EU) 2018/XXX 29 artiklan 3 kohdan ensimmäinen alakohta.


               EUROOPAN KOMISSIO
            Bryssel 11.2.2019
            COM(2019) 80 final
            2019/0038(NLE)
            Ehdotus
            NEUVOSTON PÄÄTÖS
            Yhdistyneiden kansakuntien Euroopan talouskomission (UNECE) asianomaisissa komiteoissa Euroopan unionin puolesta otettavasta kannasta siltä osin kuin on kyse ehdotuksista muutoksiksi UNECE:n sääntöihin nro 0, 3, 4, 6, 7, 9, 10, 19, 23, 27, 38, 41, 48, 50, 51, 53, 55, 58, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 ja128, ehdotuksesta muutokseksi konsolidoituun päätöslauselmaan R.E.5, ehdotuksista neljäksi uudeksi UNECE:n säännöksi ja ehdotuksesta muutoksesta vuoden 1958 sopimuksen liitteeseen 4

               PERUSTELUT

               1.EHDOTUKSEN KOHDE

               Tämä ehdotus koskee päätöstä, jolla vahvistetaan Yhdistyneiden kansakuntien Euroopan talouskomission asianomaisissa komiteoissa unionin puolesta otettava kanta, joka liittyy asiaa koskevan megapäätöksen suunniteltuun hyväksymiseen.

               2.EHDOTUKSEN TAUSTA

               •Ehdotuksen perustelut ja tavoitteet

               Yhdistyneiden kansakuntien Euroopan talouskomissio (UNECE) kehittää kansainvälisellä tasolla yhdenmukaistettuja vaatimuksia, joiden tarkoituksena on poistaa kaupan tekniset esteet vuoden 1958 tarkistetun sopimuksen sopimuspuolten välisestä moottoriajoneuvojen kaupasta ja varmistaa tällaisten ajoneuvojen osalta korkeatasoinen turvallisuus ja ympäristönsuojelu.

               Unioni on 27. marraskuuta 1997 tehdyn neuvoston päätöksen 97/836/EY mukaisesti liittynyt Yhdistyneiden kansakuntien Euroopan talouskomission (UNECE) sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus). Pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevan sopimuksen (rinnakkaissopimus) tekemisestä 31. tammikuuta 2000 tehdyn neuvoston päätöksen 2000/125/EY mukaisesti unioni on puolestaan liittynyt rinnakkaissopimukseen.

               Ajoneuvoja koskevien sääntöjen yhdenmukaistamista käsittelevän maailmanfoorumin, UNECE WP.29:n, kokoukset pidetään kolme kertaa jokaisena kalenterivuonna eli maaliskuussa, kesäkuussa ja marraskuussa. Kussakin kokouksessa vahvistetaan uusia UNECE:n sääntöjä (E-sääntöjä), uusia UNECE:n maailmanlaajuisia teknisiä sääntöjä (UN GTR) ja/tai muutoksia voimassa oleviin UNECE:n sääntöihin tai maailmanlaajuisiin teknisiin sääntöihin tekniikan kehityksen ottamiseksi huomioon. Ennen kutakin WP.29:n kokousta muutokset hyväksytään jossakin kuudesta WP.29:n alaisuudessa toimivasta työryhmästä.

               Sen jälkeen muutokset, täydennykset ja oikaisut hyväksytään lopullisesti WP.29:n kokouksessa, kunhan kokous on päätösvaltainen ja sopimuspuolten määräenemmistö kannattaa niitä. EU on sopimuspuolena kahdessa WP.29:n piiriin kuuluvassa sopimuksessa (vuosien 1958 ja 1998 sopimukset). Kutakin kokousta varten annetaan neuvoston päätös (nk. megapäätös), joka sisältää luettelon säännöistä, muutoksista, täydennyksistä ja oikaisuista ja jolla komissio valtuutetaan äänestämään unionin puolesta kussakin WP.29:n kokouksessa.

               Tässä neuvoston päätöksessä määritellään unionin kanta, jota noudatetaan äänestettäessä 11.–15. maaliskuuta 2019 pidettävään WP.29:n kokoukseen äänestettäväksi toimitetuista säännöistä, tarkistuksista, täydennyksistä ja oikaisuista.

               •Yhdenmukaisuus muiden alaa koskevien politiikkojen säännösten kanssa

               Tämä ehdotus täydentää unionin sisämarkkinapolitiikkaa autoteollisuuden osalta ja on täysin linjassa sen kanssa.

               WP.29-järjestelmä vahvistaa ajoneuvostandardien kansainvälistä yhdenmukaistamista. Vuoden 1958 sopimus on tässä suhteessa olennainen, sillä sen ansiosta EU:n valmistajat voivat toimia yhteisten tyyppihyväksyntäsääntöjen pohjalta ja tietävät, että sopimuspuolet hyväksyvät niiden tuotteet kansallisen lainsäädäntönsä mukaisina. Järjestelmän ansiosta on esimerkiksi pystytty moottoriajoneuvojen yleisestä turvallisuudesta annetulla asetuksella (EY) N:o 661/2009 kumoamaan yli 50 EU-direktiiviä ja korvaamaan ne vuoden 1958 sopimuksen puitteissa laadituilla vastaavilla säännöillä.

               Vastaavaa mallia sovellettiin myös direktiiviin 2007/46/EY, jolla korvattiin jäsenvaltioiden hyväksymisjärjestelmät unionin hyväksymisjärjestelmällä ja vahvistettiin yhdenmukaiset puitteet, jotka sisältävät ne hallinnolliset määräykset ja yleiset tekniset vaatimukset, joita sovelletaan kaikkiin uusiin ajoneuvoihin, järjestelmiin, komponentteihin ja erillisiin teknisiin yksiköihin. Tuolla direktiivillä sisällytettiin UNECE:n sääntöjä EU-tyyppihyväksyntäjärjestelmään joko tyyppihyväksyntää koskevina vaatimuksina tai unionin lainsäädännön vaihtoehtoina. Kyseisen direktiivin antamisen jälkeen UNECE:n sääntöjä on yhä enemmän sisällytetty EY-tyyppihyväksyntää koskevaan unionin lainsäädäntöön.

               •Yhdenmukaisuus unionin muiden politiikkojen kanssa

               WP.29-järjestelmä on kytköksissä unionin kilpailukykypolitiikkaan, jota tämä aloite tukee. Ehdotus on yhdenmukainen myös suhteessa unionin liikenne-, ilmasto- ja energiapolitiikkaan, joka otetaan asianmukaisesti huomioon laadittaessa ja hyväksyttäessä vuoden 1958 sopimuksen piiriin kuuluvia UNECE:n sääntöjä.

               3.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Tämän ehdotuksen oikeusperusta on Euroopan unionin toiminnasta tehdyn sopimuksen (SEUT-sopimuksen) 114 artikla luettuna yhdessä sen 218 artiklan 9 kohdan kanssa.

               •Toissijaisuusperiaate

               Ainoastaan unioni voi äänestää puoltavasti, kun kyse on kansainvälisistä oikeudellisista asiakirjoista, kuten ehdotuksista UNECE:n säännöiksi ja UNECE:n sääntöjen muutoksiksi sekä luonnoksista maailmanlaajuisiksi teknisiksi säännöiksi ja niiden sisällyttämisestä moottoriajoneuvojen tyyppihyväksyntää koskevaan unionin järjestelmään. Näin sekä estetään sisämarkkinoiden hajanaistuminen että varmistetaan yhtäläiset ympäristö- ja turvallisuusstandardit kaikkialla EU:ssa. Näin voidaan myös hyödyntää mittakaavaetuja: tuotteita voidaan valmistaa koko unionin markkinoille ja myös kansainvälisille markkinoille sen sijaan, että niitä räätälöitäisiin kansallisen tyyppihyväksynnän saamiseksi kustakin jäsenvaltiosta.

               Ehdotus on siten toissijaisuusperiaatteen mukainen.

               •Suhteellisuusperiaate

                  Tällä neuvoston päätöksellä valtuutetaan komissio äänestämään unionin puolesta. Päätös on neuvoston päätöksen 97/836/EY 5 artiklan 1 kohdan mukainen oikeasuhteinen päätös, jossa määritellään UNECE:ssa otettava EU:n yhtenäinen kanta siltä osin kuin kyse on äänestämisestä WP.29:n kokouksen esityslistalla olevista työasiakirjoista. Ehdotus on näin ollen suhteellisuusperiaatteen mukainen, sillä siinä ei ylitetä sitä, mikä on tarpeen sen tavoitteiden saavuttamiseksi; tavoitteena on varmistaa sisämarkkinoiden moitteeton toiminta ja taata samalla yleisen turvallisuuden ja suojelun korkea taso.

               •Toimintatavan valinta

               SEUT-sopimuksen 218 artiklan 9 kohdassa edellytetään neuvoston päätöksen käyttämistä kansainvälisellä sopimuksella perustetussa elimessä unionin puolesta esitettävän kannan vahvistamiseksi.

               4.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Voimassa olevan lainsäädännön jälkiarvioinnit/toimivuustarkastukset

               Ei sovelleta.

               •Sidosryhmien kuuleminen

               Ei sovelleta.

               •Asiantuntijatiedon keruu ja käyttö

               Ulkopuolista asiantuntemusta ei tarvittu tämän ehdotuksen yhteydessä. Moottoriajoneuvoja käsittelevä tekninen komitea on kuitenkin tarkastellut sitä.

               •Vaikutustenarviointi

               Ehdotuksesta ei voida tehdä vaikutustenarviointia, sillä se ei ole säädösluonteinen eikä vaihtoehtoisia toimia ole tarjolla tai voida käyttää.

               •Sääntelyn toimivuus ja yksinkertaistaminen

               Ehdotus ei aiheuta hallinnollista rasitetta, koska megapäätöksen liitteessä mainituilla muutoksilla ei aseteta yrityksille, pk-yritykset mukaan luettuina, uusia raportointiin liittyviä tai muita hallinnollisia velvoitteita. Tavoitteena on sen sijaan keventää hallinnollista rasitetta. Maailmanlaajuisesti yhdenmukaistettujen vaatimusten ansiosta valmistajat voivat esittää järjestelmien ja komponenttien hyväksyntäasiakirjat paitsi EU:ssa myös vientimarkkinoilla eli EU:n ulkopuolisten vuoden 1958 sopimuksen sopimuspuolten markkinoilla.

               Ehdotuksella on erittäin myönteinen vaikutus EU:n autoteollisuuden kilpailukykyyn ja kansainväliseen kauppaan. Sen, että EU:n kauppakumppanit hyväksyvät kansainvälisesti yhdenmukaistetut ajoneuvoja koskevat säännöt, katsotaan olevan paras keino poistaa tullin ulkopuolisia kaupan esteitä ja laajentaa EU:n autoteollisuuden yritysten pääsyä markkinoille.

               •Perusoikeudet

               Ehdotuksella ei ole vaikutuksia perusoikeuksien suojeluun.

               5.TALOUSARVIOVAIKUTUKSET

               Ehdotuksella ei ole talousarviovaikutuksia.

               6.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

               Ei sovelleta.

               •Selittävät asiakirjat (direktiivien osalta)

               Ei sovelleta.

               •Ehdotukseen sisältyvien säännösten yksityiskohtaiset selitykset

               Ehdotuksessa määritellään unionin kanta, joka otetaan äänestettäessä

               –ehdotuksista muutoksiksi UNECE:n sääntöihin nro 0, 3, 4, 6, 7, 9, 10, 19, 23, 27, 38, 41, 48, 50, 51, 53, 55, 58, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 ja 128

               –ehdotuksesta muutokseksi konsolidoituun päätöslauselmaan R.E.5

               –ehdotuksista neljäksi uudeksi UNECE:n säännöksi ja

               –ehdotuksesta muutokseksi vuoden 1958 sopimuksen liitteeseen 4.

               –

               2019/0038 (NLE)

               Ehdotus

               NEUVOSTON PÄÄTÖS

               Yhdistyneiden kansakuntien Euroopan talouskomission (UNECE) asianomaisissa komiteoissa Euroopan unionin puolesta otettavasta kannasta siltä osin kuin on kyse ehdotuksista muutoksiksi UNECE:n sääntöihin nro 0, 3, 4, 6, 7, 9, 10, 19, 23, 27, 38, 41, 48, 50, 51, 53, 55, 58, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 ja128, ehdotuksesta muutokseksi konsolidoituun päätöslauselmaan R.E.5, ehdotuksista neljäksi uudeksi UNECE:n säännöksi ja ehdotuksesta muutoksesta vuoden 1958 sopimuksen liitteeseen 4

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 114 artiklan luettuna yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen

               sekä katsoo seuraavaa:

               (1)Unioni on neuvoston päätöksellä 97/836/EY
                  1
                liittynyt Yhdistyneiden kansakuntien Euroopan talouskomission, jäljempänä ’UNECE’, sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista, jäljempänä ’vuoden 1958 tarkistettu sopimus’. Vuoden 1958 tarkistettu sopimus tuli voimaan 24 päivänä maaliskuuta 1998.

               (2)Unioni on neuvoston päätöksellä 2000/125/EY
                  2
                liittynyt sopimukseen pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamisesta, jäljempänä ’rinnakkaissopimus’. Rinnakkaissopimus tuli voimaan 15 päivänä helmikuuta 2000.

               (3)Vuoden 1958 tarkistetun sopimuksen 1 artiklan ja rinnakkaissopimuksen 6 artiklan mukaisesti vuoden 1958 tarkistetun sopimuksen hallintokomitea ja rinnakkaissopimuksen toimeenpaneva komitea, jäljempänä ’Yhdistyneiden kansakuntien Euroopan talouskomission asianomaiset komiteat’, voivat hyväksyä ehdotukset muutoksiksi UNECE:n sääntöihin nro 0, 3, 4, 6, 7, 9, 10, 19, 23, 27, 38, 41, 48, 50, 51, 53, 55, 58, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 ja 128, ehdotuksen muutokseksi konsolidoituun päätöslauselmaan R.E.5, ehdotukset neljäksi uudeksi UNECE:n säännöksi ja ehdotuksen muutokseksi vuoden 1958 sopimuksen liitteeseen 4 eli niin kutsutun ’megapäätöksen’.

               (4)Yhdistyneiden kansakuntien Euroopan talouskomission asianomaisten komiteoiden on 11 ja 15 päivän maaliskuuta 2019 välisenä aikana pidettävän maailmanfoorumin 177. kokouksen aikana määrä hyväksyä megapäätös, joka liittyy pyörillä varustettujen ajoneuvojen ja niihin asennettavien tai niissä käytettävien varusteiden ja/tai osien hyväksymistä koskeviin yhdenmukaisiin teknisiin vaatimuksiin sekä niihin sovellettaviin maailmanlaajuisiin teknisiin sääntöihin.

               (5)On syytä vahvistaa Yhdistyneiden kansakuntien Euroopan talouskomission asianomaisissa komiteoissa otettava unionin kanta, joka koskee mainittuja muutoksia vuoden 1958 sopimuksen liitteeseen 4, UNECE:n sääntöihin ja konsolidoituun päätöslauselmaan ja uusia UNECE:n sääntöjä, koska säännöt yhdessä konsolidoidun päätöslauselman kanssa sitovat unionia ja voivat vaikuttaa ratkaisevasti ajoneuvojen tyyppihyväksyntää koskevan unionin lainsäädännön sisältöön.

               (6)Euroopan parlamentin ja neuvoston direktiivillä 2007/46/EY
                  3
                korvattiin jäsenvaltioiden hyväksymisjärjestelmät unionin hyväksymisjärjestelmällä ja vahvistettiin yhdenmukaiset puitteet, jotka sisältävät ne hallinnolliset määräykset ja yleiset tekniset vaatimukset, joita sovelletaan kaikkiin uusiin ajoneuvoihin, järjestelmiin, komponentteihin ja erillisiin teknisiin yksiköihin. Tuolla direktiivillä sisällytettiin vuoden 1958 tarkistetun sopimuksen nojalla vahvistetut UNECE:n säännöt EU-tyyppihyväksyntäjärjestelmään joko tyyppihyväksyntää koskevina vaatimuksina tai unionin lainsäädännön vaihtoehtoina. Direktiivin 2007/46/EU antamisen jälkeen UNECE:n sääntöjä on yhä enemmän sisällytetty unionin lainsäädäntöön.

               (7)Saatujen kokemusten ja tekniikan kehityksen vuoksi olisi muutettava tai täydennettävä tiettyjä vaatimuksia, jotka liittyvät UNECE:n sääntöihin nro 0, 3, 4, 6, 7, 9, 10, 19, 23, 27, 38, 41, 48, 50, 51, 53, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 ja 128 ja konsolidoituun päätöslauselmaan R.E.5. Lisäksi on tarpeen oikaista tietyt UNECE:n sääntöjen nro 55, 58 ja 107 määräykset.

               (8)Useisiin UNECE:n sääntöihin tätä nykyä sisältyvien komponentteihin liittyvien vaatimusten selkeyttämiseksi ja konsolidoimiseksi on aiheellista hyväksyä kolme uutta UNECE:n sääntöä, jotka koskevat merkkivalolaitteita, katuvalaistuslaitteita ja heijastinlaitteita. Näillä uusilla UNECE:n säännöillä korvataan ja kumotaan mitään nyt jo voimassa olevaa yksityiskohtaista teknistä vaatimusta muuttamatta 20 UNECE:n sääntöä (säännöt nro 3, 4, 6, 7, 19, 23, 27, 38, 50, 69, 70, 77, 87, 91, 98, 104, 112, 113, 119 ja 123), joita ei jatkossa enää käytetä uusien ajoneuvojen tyyppihyväksynnässä. Neuvosto hyväksyi jo 6 päivänä marraskuuta 2018 päätöksen, joka liittyy kaikkia näitä 23:a UNECE:n sääntöä koskevaan kantaan, joka oli määrä ottaa UNECE:n asianomaisten komiteoiden kokouksessa marraskuussa 2018 (maailmanfoorumin 176. kokous). Asianomaiset komiteat eivät tuossa kokouksessa kuitenkaan äänestäneet kyseisistä säännöistä,

               ON HYVÄKSYNYT TÄMÄN PÄÄTÖKSEN:

               1 artikla

               Vuoden 1958 tarkistetun sopimuksen hallintokomiteassa ja rinnakkaissopimuksen toimeenpanevassa komiteassa 11 ja 15 päivän maaliskuuta 2019 välisenä aikana pidettävässä maailmanfoorumin 177. kokouksessa unionin puolesta otettava kanta on äänestää tämän päätöksen liitteessä lueteltujen ehdotusten puolesta.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston päätös 97/836/EY, tehty 27 päivänä marraskuuta 1997, Euroopan yhteisön liittymisestä Yhdistyneiden kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) (EYVL L 346, 17.12.1997, s. 78).

                     (2)

                        Neuvoston päätös 2000/125/EY, tehty 31 päivänä tammikuuta 2000, pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevan sopimuksen (”rinnakkaissopimus”) tekemisestä (EYVL L 35, 10.2.2000, s. 12).

                     (3)

                        Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (Puitedirektiivi) (EUVL L 263, 9.10.2007, s. 1).

    ---documentbreak---

               EUROOPAN KOMISSIO
            Bryssel 11.2.2019
            COM(2019) 80 final
            LIITE
            asiakirjaan
            Ehdotus neuvoston päätökseksi
            Yhdistyneiden kansakuntien Euroopan talouskomission (UNECE) asianomaisissa komiteoissa Euroopan unionin puolesta otettavasta kannasta siltä osin kuin on kyse ehdotuksista muutoksiksi UNECE:n sääntöihin nro 0, 3, 4, 6, 7, 9, 10, 19, 23, 27, 38, 41, 48, 50, 51, 53, 55, 58, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 ja128, ehdotuksesta muutokseksi konsolidoituun päätöslauselmaan R.E.5, ehdotuksista neljäksi uudeksi UNECE:n säännöksi ja ehdotuksesta muutoksesta vuoden 1958 sopimuksen liitteeseen 4

               LIITE

                        Sääntö nro

                        Työjärjestyksen kohdan otsikko

                        Asiakirjaviite
                           1

                        0

                        Ehdotus: muutossarja 01 E-sääntöön nro 0 (Koko ajoneuvon kansainvälistä tyyppihyväksyntää (IWVTA) koskevat yhdenmukaiset vaatimukset)

                        ECE/TRANS/WP.29/2018/82

                        3

                        Ehdotus: muutossarja 03 E-sääntöön nro 3 (heijastinlaitteet)

                        ECE/TRANS/WP.29/2018/91/Rev.1

                        4

                        Ehdotus: muutossarja 01 E-sääntöön nro 4 (takarekisterikilpien valaisimet)

                        ECE/TRANS/WP.29/2018/92/Rev.1

                        6

                        Ehdotus: muutossarja 02 E-sääntöön nro 6 (suuntavalaisimet)

                        ECE/TRANS/WP.29/2018/93/Rev.1

                        7

                        Ehdotus: muutossarja 03 E-sääntöön nro 7 (etu-, taka-, jarru- ja äärivalaisimet)

                        ECE/TRANS/WP.29/2018/94/Rev.1

                        9

                        Ehdotus: muutossarja 08 E-sääntöön nro 9 (kolmipyöräisten ajoneuvojen melu)

                        ECE/TRANS/WP.29/2019/6

                        10

                        Ehdotus: uusi muutossarja 06 E-sääntöön nro 10 (sähkömagneettinen yhteensopivuus)

                        ECE/TRANS/WP.29/2019/20

                        19

                        Ehdotus: muutossarja 05 E-sääntöön nro 19 (etusumuvalaisimet)

                        ECE/TRANS/WP.29/2018/95/Rev.1

                        23

                        Ehdotus: muutossarja 01 E-sääntöön nro 23 (peruutusvalaisimet)

                        ECE/TRANS/WP.29/2018/96/Rev.1

                        27

                        Ehdotus: muutossarja 05 E-sääntöön nro 27 (varoituskolmiot)

                        ECE/TRANS/WP.29/2018/97/Rev.1

                        38

                        Ehdotus: muutossarja 01 E-sääntöön nro 38 (takasumuvalaisimet)

                        ECE/TRANS/WP.29/2018/98/Rev.1

                        41

                        Ehdotus: täydennys 7 muutossarjaan 04, E-sääntö nro 41 (moottoripyörien melupäästöt)

                        ECE/TRANS/WP.29/2019/3

                        48

                        Ehdotus: täydennys 12 muutossarjaan 06, E-sääntö nro 48 (valaisimien ja merkkivalolaitteiden asennus)

                        ECE/TRANS/WP.29/2018/99/Rev.2

                        48

                        Ehdotus: täydennys 13 muutossarjaan 05, E-sääntö nro 48 (valaisimien ja merkkivalolaitteiden asennus)

                        ECE/TRANS/WP.29/2018/100/Rev.1

                        48

                        Ehdotus: täydennys 18 muutossarjaan 04, E-sääntö nro 48 (valaisimien ja merkkivalolaitteiden asennus)

                        ECE/TRANS/WP.29/2018/101

                        48

                        Ehdotus: täydennys 6 muutossarjaan 03, E-sääntö nro 48 (valaisimien ja merkkivalolaitteiden asennus)

                        ECE/TRANS/WP.29/2018/102

                        50

                        Ehdotus: muutossarja 01 E-sääntöön nro 50 (mopojen ja moottoripyörien etu-, taka-, jarru- ja suuntavalaisimet)

                        ECE/TRANS/WP.29/2018/103/Rev.1

                        51

                        Ehdotus: täydennys 5 muutossarjaan 03, E-sääntö nro 51 (luokkien M ja N ajoneuvojen melu)

                        ECE/TRANS/WP.29/2019/4/Rev.1

                        53

                        Ehdotus: täydennys 2 muutossarjaan 02, E-sääntö nro 53 (luokan L3 ajoneuvojen valaisimien ja merkkivalolaitteiden asennus)

                        ECE/TRANS/WP.29/2018/86/Rev.1

                        53

                        Ehdotus: täydennys 20 muutossarjaan 01, E-sääntö nro 53 (luokan L3 ajoneuvojen valaisimien ja merkkivalolaitteiden asennus)

                        ECE/TRANS/WP.29/2018/87/Rev.2

                        53

                        Ehdotus: täydennys 2 muutossarjaan 02, E-sääntö nro 53 (luokan L3 ajoneuvojen valaisimien ja merkkivalolaitteiden asennus)

                        ECE/TRANS/WP.29/2018/104/Rev.1

                        53

                        Ehdotus: täydennys 20 muutossarjaan 01, E-sääntö nro 53 (luokan L3 ajoneuvojen valaisimien ja merkkivalolaitteiden asennus)

                        ECE/TRANS/WP.29/2018/105

                        53

                        Ehdotus: täydennys 3 muutossarjaan 02, E-sääntö nro 53 (luokan L3 ajoneuvojen valaisimien ja merkkivalolaitteiden asennus)

                        ECE/TRANS/WP.29/2019/17

                        53

                        Ehdotus: täydennys 21 muutossarjaan 01, E-sääntö nro 53 (luokan L3 ajoneuvojen valaisimien ja merkkivalolaitteiden asennus)

                        ECE/TRANS/WP.29/2019/18

                        55

                        Ehdotus: oikaisu 1 tarkistukseen 2, E-sääntö nro 55 (mekaaniset kytkinlaitteet)

                        ECE/TRANS/WP.29/2019/21

                        58

                        Ehdotus: oikaisu 1 tarkistukseen 3, E-sääntö nro 58 (taka-alleajosuojaus)

                        ECE/TRANS/WP.29/2019/22

                        62

                        Ehdotus: täydennys 3 E-sääntöön nro 62 (mopojen ja moottoripyörien suojaaminen luvattomalta käytöltä)

                        ECE/TRANS/WP.29/2019/8

                        67

                        Ehdotus: täydennys 16 muutossarjaan 01, E-sääntö nro 67 (nestekaasuajoneuvot)

                        ECE/TRANS/WP.29/2019/9

                        67

                        Ehdotus: täydennys 1 muutossarjaan 02, E-sääntö nro 67 (nestekaasuajoneuvot)

                        ECE/TRANS/WP.29/2019/10

                        69

                        Ehdotus: muutossarja 02 E-sääntöön nro 69 (hitaiden ajoneuvojen takamerkintäkilvet)

                        ECE/TRANS/WP.29/2018/106/Rev.1

                        70

                        Ehdotus: muutossarja 02 E-sääntöön nro 70 (raskaiden ja pitkien ajoneuvojen takamerkintäkilvet)

                        ECE/TRANS/WP.29/2018/107/Rev.1

                        73

                        Ehdotus: täydennys 2 muutossarjaan 01, E-sääntö nro 73 (sivusuojat)

                        ECE/TRANS/WP.29/2019/11

                        74

                        Ehdotus: täydennys 11 muutossarjaan 01, E-sääntö nro 74 (mopojen valaisimien ja merkkivalolaitteiden asennus)

                        ECE/TRANS/WP.29/2018/108/Rev.2

                        77

                        Ehdotus: muutossarja 01 E-sääntöön nro 77 (pysäköintivalaisimet)

                        ECE/TRANS/WP.29/2018/109/Rev.1

                        86

                        Ehdotus: täydennys 1 muutossarjaan 01, E-sääntö nro 86 (maatalous- ja metsätraktorien valaisimien ja merkkivalolaitteiden asennus)

                        ECE/TRANS/WP.29/2018/110/Rev.1

                        86

                        Ehdotus: täydennys 7 säännön nro 86 alkuperäiseen versioon (maatalous- ja metsätraktorien valaisimien ja merkkivalolaitteiden asennus)

                        ECE/TRANS/WP.29/2018/111

                        87

                        Ehdotus: muutossarja 01 E-sääntöön nro 87 (huomiovalaisimet)

                        ECE/TRANS/WP.29/2018/112/Rev.1

                        91

                        Ehdotus: muutossarja 01 E-sääntöön nro 91 (sivuvalaisimet)

                        ECE/TRANS/WP.29/2018/113/Rev.1

                        92

                        Ehdotus: muutossarja 02 E-sääntöön nro 92 (moottoripyörien korvaavat pakoäänenvaimennusjärjestelmät)

                        ECE/TRANS/WP.29/2019/7

                        98

                        Ehdotus: muutossarja 02 E-sääntöön nro 98 (kaasupurkausvalonlähteillä varustetut ajovalaisimet)

                        ECE/TRANS/WP.29/2018/114/Rev.1

                        104

                        Ehdotus: muutossarja 01 E-sääntöön nro 104 (heijastavat merkinnät)

                        ECE/TRANS/WP.29/2018/115/Rev.1

                        106

                        Ehdotus: täydennys 17 säännön nro 106 alkuperäiseen versioon (maatalousajoneuvojen ja niiden perävaunujen ilmarenkaat)

                        ECE/TRANS/WP.29/2019/5

                        107

                        Ehdotus: täydennys 1 muutossarjaan 08, E-sääntö nro 107 (luokkien M2 ja M3 ajoneuvot)

                        ECE/TRANS/WP.29/2019/12

                        107

                        Ehdotus: oikaisu 2 tarkistukseen 4, E-sääntö nro 107 (luokkien M2 ja M3 ajoneuvot)

                        ECE/TRANS/WP.29/2019/23

                        107

                        Ehdotus: oikaisu 2 tarkistukseen 5, E-sääntö nro 107 (luokkien M2 ja M3 ajoneuvot)

                        ECE/TRANS/WP.29/2019/24

                        107

                        Ehdotus: oikaisu 3 tarkistukseen 6, E-sääntö nro 107 (luokkien M2 ja M3 ajoneuvot)

                        ECE/TRANS/WP.29/2019/25

                        107

                        Ehdotus: oikaisu 2 tarkistukseen 7, E-sääntö nro 107 (luokkien M2 ja M3 ajoneuvot)

                        ECE/TRANS/WP.29/2019/26

                        107

                        Ehdotus: oikaisu 1 tarkistukseen 8, E-sääntö nro 107 (luokkien M2 ja M3 ajoneuvot)

                        ECE/TRANS/WP.29/2019/27

                        110

                        Ehdotus: täydennys 2 muutossarjaan 03, E-sääntö nro 110 (paineistettua/nesteytettyä maakaasua käyttävät ajoneuvot)

                        ECE/TRANS/WP.29/2019/13

                        110

                        Ehdotus: muutossarja 04, E-sääntö nro 110 (paineistettua/nesteytettyä maakaasua käyttävät ajoneuvot)

                        ECE/TRANS/WP.29/2019/16

                        112

                        Ehdotus: muutossarja 02 E-sääntöön nro 112 (epäsymmetrisen ajovalon aikaansaavat ajovalaisimet)

                        ECE/TRANS/WP.29/2018/116/Rev.1

                        113

                        Ehdotus: muutossarja 03 E-sääntöön nro 113 (symmetrisen ajovalon aikaansaavat ajovalaisimet)

                        ECE/TRANS/WP.29/2018/117/Rev.1

                        116

                        Ehdotus: täydennys 6 E-sääntöön nro 116 (luvattoman käytön estävät ja hälytysjärjestelmät)

                        ECE/TRANS/WP.29/2019/14

                        119

                        Ehdotus: muutossarja 02 E-sääntöön nro 119 (kulmavalaisimet)

                        ECE/TRANS/WP.29/2018/118/Rev.1

                        122

                        Ehdotus: täydennys 5 E-sääntöön nro 122 (lämmitysjärjestelmät)

                        ECE/TRANS/WP.29/2019/15

                        123

                        Ehdotus: muutossarja 02 E-sääntöön nro 123 (mukautuvat etuvalaisinjärjestelmät)

                        ECE/TRANS/WP.29/2018/119/Rev.1

                        128

                        Ehdotus: täydennys 9 säännön nro 128 alkuperäiseen versioon (valodiodivalonlähteet)

                        ECE/TRANS/WP.29/2019/19

                        Uusi E-sääntö

                        Ehdotus uudeksi säännöksi – yhdenmukaiset vaatimukset, jotka koskevat moottoriajoneuvojen hyväksyntää siltä osin kuin on kyse sokeita pisteitä valvovasta järjestelmästä polkupyörien havaitsemiseksi

                        ECE/TRANS/WP.29/2019/28

                        Uusi E-sääntö

                        Ehdotus uudeksi merkkivalolaitteita koskevaksi säännöksi

                        ECE/TRANS/WP.29/2018/157

                        Uusi E-sääntö

                        Ehdotus uudeksi katuvalaistuslaitteita koskevaksi säännöksi

                        ECE/TRANS/WP.29/2018/158/Rev.1

                        Uusi E-sääntö

                        Ehdotus uudeksi heijastinlaitteita koskevaksi säännöksi

                        ECE/TRANS/WP.29/2018/159/Rev.1

                        Konsolidoidun päätöslauselman nro

                        Työjärjestyksen kohdan otsikko

                        Asiakirjaviite

                        R.E.5

                        Ehdotus: muutos 3 valonlähdeluokkien yhteisistä määritelmistä annettuun konsolidoituun päätöslauselmaan (R.E.5)

                        ECE/TRANS/WP.29/2019/29

                        Vuoden 1958 tarkistettu sopimus

                        Työjärjestyksen kohdan otsikko

                        Asiakirjaviite

                        Liite 4

                        Ehdotus: muutos vuoden 1958 sopimuksen liitteeseen 4

                        ECE/TRANS/WP.29/2018/165

                     (1)

                        Kaikki taulukossa mainitut asiakirjat ovat saatavilla osoitteessa
                  http://www.unece.org/trans/main/wp29/wp29wgs/wp29gen/gen2018.html